
Nr.IAb/916 din 20.01.2015
RAPORT 
privind stabilirea rezultatelor ale evaluării finale a managementului la Complexul Muzeal Bistriţa-Năsăud 
      
Evaluarea finală a managementului pentru perioada 01.04.2012 – 31.12.2014 s-a desfăşurat în baza prevederilor Ordonanţei de Urgenţă nr.189/2008 privind managementul instituţiilor publice de cultură, cu modificările şi completările ulterioare, în baza prevederilor Regulamentului-cadru de organizare şi desfăşurare a concursului de proiecte de management şi evaluare a managementului din Hotărârea Guvernului nr.1301/2009 şi a constat din analizarea şi notarea raportului de activitate întocmit de manager şi susţinerea acestuia în cadrul interviului.

Etapa I. În intervalul 14.01.2015 – 19.01.2015 pentru prima etapă a evaluării managementului, membrii comisiei de evaluare numiţi prin Hotărârea Consiliului Judeţean Bistriţa-Năsăud nr.157/2014 au studiat individual raportul de activitate primit în format electronic şi pe suport de hârtie, dezbătând analizând şi notând pe baza criteriilor şi punctajelor stabilite în regulamentul de organizare şi funcţionare a evaluării managementului.


Notele obţinute în urma analizării proiectului de management sunt consemnate în Procesul-verbal nr.IAb/913 din 20.01.2015 cu anexele aferente.

Rezultatele analizării şi notării raportului de activitate de către candidat sunt consemnate detaliat în fişele individuale ale membrilor comisiei de evaluare.

Etapa II. Cea de-a doua etapă a evaluării – susţinerea, în cadrul interviului a raportului de activitate de către manager a constat în:

- deplasarea membrilor comisiei de evaluare la sediul Complexului Muzeal Bistriţa-Năsăud;


- discuţii între membrii comisiei de evaluare şi candidat pe baza rapoartelor de activitate şi susţinerea raportului de activitate de către managerul Complexului Muzeal Bistriţa-Năsăud. A început în data de 20.01.2015 ora 10.00 şi s-a terminat la ora 12.00. Discuţiile care au avut loc pe baza rapoartelor de activitate sunt consemnate în Anexa la Procesul-verbal nr. 914 din 20.01.2015.

Rezultatele susţinerii raportului de activitate în cadrul interviului sunt consemnate detaliat în fişele individuale ale membrilor comisiei de evaluare.

	Nr.crt.
	Numele si prenumele
	Nota obţinută la analizarea

Raportului de activitate
	Nota obţinută la susţinerea

Raportului de activitate (interviu)
	NOTA FINALĂ
	Obs.

	1
	GAVRILAŞ VASILICHI GEORGE-ALEXANDRU
	9,85
	10

	9,92
	admis


Se concluzionează faptul că pentru cunoaşterea şi creşterea numărului de utilizatori, s-a apelat la modalităţi diferite de informare, în funcţie de domeniile de interes, prin constituirea de parteneriate cu instituţii de informare, prin publicaţii în presa de interes etc.

Prin programele sale profesionale considerăm că Complexul Muzeal Bistriţa-Năsăud a urmărit îndeplinirea obiectivelor şi sarcinilor specifice, prevăzute de legislaţia în vigoare – modernizarea mijloacelor tehnice şi de spaţiu, realizarea programului manifestărilor culturale, asumarea rolului de coordonator al activităţii muzeelor din judeţ şi îndeplinirea indicatorilor asumaţi prin contractul de management.
Ca urmare a stabilirii rezultatelor evaluării finale a managementului la Complexul Muzeal Bistriţa-Năsăud, comisia de evaluare constată că domnul Gavrilaş Vasilichi George-Alexandru a desfăşurat în perioada analizată un management performant.

Având în vedere cele de mai sus şi prevederile art. 43^1 din Ordonanţa de Urgenţă nr.189/2008 privind managementul instituţiilor publice de cultură, cu modificările şi completările ulterioare, managerul are dreptul de a prezenta un nou proiect de management conform Anunţului nr. IIB/82/06.01.2015 privind concursul de proiecte de management pentru ocuparea postului de manager la Complexul Muzeal Bistriţa-Năsăud. 
Prezentul Raport a fost încheiat în două exemplare.   

